相比之下，有性繁殖當中嘅基因洗牌過程令一個物種嘅基因庫更加多樣化，好多時會令到進化嘅過程更加快，而呢一點可能會令個物種更加有能力適應係噉變嘅環境－如果一個物種嘅個體全部都係靠無性繁殖生產後代，個物種繁殖嗰陣就會少咗「唔同個體嘅基因溝埋同重新組合」呢個步驟，噉佢哋嘅基因多樣性就會低得好交關－佢哋啲個體個個都差唔多樣，爭嘅資源都一樣，噉一發生起啲乜嘢天然災害，資源短缺起上嚟就好容易會一嘢冚唪唥死嗮。